
Sunt fascinat de Învățăturile lui 
Neagoe Basarab către fiul său Theodosie! 

Rare sunt popoarele de pe faţa 
pământului care s-au bucurat de un astfel 
de dar dumnezeiesc. 

La împlinirea a 500 de ani de la 
urcarea pe tronul Ţării Româneşti a 
Sfântului Voievod Neagoe Basarab, 
tipărim, în premieră, traducerea în limba 
engleză a versiunii româneşti de la Curtea 
de Argeş a Învăţăturilor. după ediţia din 
anul 2009, apărută la Editura Eparhiei 
Argeşului şi Muscelului din Curtea de 
Argeş. 

Cuprins de bucurie sfântă pentru 
darurile făcute de Dumnezeu, m-am 
gândit să fie accesibile Învățăturile lui 
Neagoe Basarab către fiul său Theodosie, 
prin traducerea în limba engleză, pentru ca 
ŞI creştinii şi oamenii de cultură din alte 
țări să aibă acces la această mare carte a 
credinţei şi culturii mondiale. De 
asemenea, tetipârim versiunea 
românească de la Curtea de Argeş, în 
limba română, pentru bucuria cititorilor 
vorbitori de limbă română. 

Consider că Învățăturile lui Neagoe 
Basarab către fiul său Theodosie, alături 
de Sfânta Scriptură şi Cartea de 
Rugăciuni, sunt mângâiere pentru cei care 
doresc să-şi îmbogăţească viaţa cu 
credinţă, cultură şi evlavie. 

Cuvine-se cu adevărat să-l mulţumim 
din tot sufletul Sfintei Treimi pentru 
purtarea Sa de grijă, ajutându-ne la tot 
pasul. 

NEAGOE BASARAB, 
UN PRINCIPE PEDAGOG CREȘTIN 


ÎN e2ece Basarab (1512-1521) a urcat pe tronul Ţării 
Româneşti într-o perioadă foarte agitată, în care 
aproape toată creştinătatea se temea de expansiunea Pus 
otomane ce ameninţa libertatea atâtor popoare. 

Noul domn al Ţării Româneşti avea multe de făcut în 
țară, dar problema cea mai spinoasă în activitatea sa diplomatică 
era de ordin extern. În împrejurările vitrege de atunci, voievodul 
a căutat, pe de-o parte, păstrarea păcii cu turcii, în condiţiile unui 
tribut care oprea amestecul acestora în treburile interne ale ţării; 
pe de altă parte, întreţinerea unor relaţii diplomatice intense cu 
toate forţele politice ostile Imperiului Otoman, în aşa fel încât 
Ţara Românească să nu se afle izolată în faţa turcilor şi să poată 
primi, la nevoie, un ajutor de la aceste puteri creştine care, în 
mod tradițional, erau aliate ale Ţărilor Române în lupta contra 
Imperiului Otoman. O astfel de situaţie era, evident, destul de 
dificilă, dar poate cea mai promițătoare în condiţiile complexe 
ale epocii respective. În acest sens, relaţiile cu regatul ungar şi cu 
Transilvania, care ocupa o poziţie specială, aproape autonomă, în 
cadrul acestui regat, constituie preocuparea de seamă a politicii 
externe a lui Neagoe Basarab în lumea creştină. Domnul 
muntean trăia în raporturi de prietenie şi bună vecinătate cu 
Ludovic II Iagello, regele Ungariei, care - la 9 iunie 1517 - 


V 





dăruia lui Neagoe Basarab domeniul Geoagiului de Jos, cu vreo 
20 de sate în jur. Oraşele Sibiu şi Braşov au avut legături 
economice şi comerciale cu ara Românească în timpul 
Voievodului Neagoe Basarab. Mai mult, din corespondenţa pe 
care domnul Țării Româneşti o purta cu saşii din Sibiu, reiese că 
el furniza acestora chiar şi unele informaţii cu caracter politic. 
Cele mai multe scrisori, însă, au în vedere probleme de interes 
comercial, căci saşii erau pricepuţi argintari în acea vreme. 
Astfel, meşterii loan şi Celestin lucraseră în Ţara Românească 17 
potire de argint aurit. Relaţii asemănătoare avea şi cu braşovenii 
pe care îi invită, într-o scrisoare din 24 aprilie 1520, la târnosirea 
bisericii Mitropoliei din Târgovişte. 

Neagoe Basarab a căutat să stabilească legături diploma- 
tice şi cu alte state interesate în lupta antiotomană. Este vorba de 
republica venețiană şi statul papal. Astfel, în 1518, Hieronim 
Matievici era trimis cu o solie la Veneţia, unde a fost primit cu 
multă căldură şi înnobilat, iar în 1519 Papa Leon al X-lea, 
marele promotor al Renașterii, îi răspunde personal şi favorabil 
la propunerea făcută în numele său și al Domnului Moldovei — 
Ștefan cel Tânăr — de a fi luaţi în considerare la o viitoare 
cruciadă antiotomană. Este pentru prima dată când întâlnim un 
sol al Ţării Româneşti în Republica Sfântul Marcu. Apusul vedea 
in Neagoe Basarab o forță ce putea intra în combinaţiile şi 
interesele lui politice, şi nu un supus docil al turcilor. 

Dar Neagoe Basarab rămâne în istoria poporului nostru 
o figură importantă mai ales prin activitatea sa c ultural-reli- 
gioasă, sferă în care el - am putea spune - a excelat. Stăruinţa 
domnului Țării Româneşti pe acest plan are şi un substrat politic: 
întărirea unităţii creştinilor ortodocşi în lupta lor cu turcii. 

Fără nici o exagerare se poate spune că Neagoe a fost 
susținătorul întregii Ortodoxii, din Carpaţi până în Siria şi de la 
Marea Ionică până în Egipt. Numele voievodului român se po- 
menea atunci în nenumărate mănăstiri, în Balcani, în Grecia, în 
Asia Mică. 

Gavriil Protul în „Viaţa Sfântului Nifon, Patriarhul 
Constantinopolului”, referindu-se la daniile pe care le-a făcut 

Neagoe Basarab atâtor mănăstiri din Răsărit scria: „Ce vom mai 
spune deosebi lucrurile şi mănăstirile care le-au miluit? Să zicem 
toate câte sunt în Evrota, în Trachia, în Elada, în Ahaia, în Eliric, 
în Cambania, în Elipsod, în Misia, în Machidonie, în Tetula, în 
Sermie, în Lugdonie, în Petlagonia, în Dalmația şi în toate 
laturile de la Răsărit până la Apus şi de la Amiază-zi până la 
Amiază-noapte, toate sfintele biserici le hrănea şi multă milă 
pretutindenea da. Şi nu numai creştinilor fu bun, ci şi păgânilor, 
şi fu tuturor tată milostiv, asemănându-se Domnului ceresc, care 
străluceşte soarele Său şi ploaia şi pe cei buni şi pe cei răi, cum 
arată Sfânta Evanghelie”. 

Ceea ce impresionează în mod deosebit sunt ajutoarele 
acordate de domnitorul Neagoe mănăstirilor din Muntele Athos. 
El face renovări, răspândeşte daruri, obiecte de cult şi danii 
anuale băneşti la mănăstiri cum sunt: Cutlumuş, Marca Lavră a 
Sfântului Atanasie, Ivir, Pantocrator, Vatoped, Xeropotam, 
Hilandar, Rusicon, Xenofont, Zografu. Sumele anuale ce 
constituiau daniile în bani sunt foarte mari, aşa de pildă: la 
Vatoped, dădea mertic anual de 200 taleri: la Ivir, mertic anual 
de 200 taleri; la Hilandâr, 7000 aspri în fiecare an, la Bobotează; 
la Cutlumuş, 10.000 aspri; la Zografu, 3.000 aspri anual; la 
Xenofont, 2.000 aspri; la Rusicon, 4.000 aspri danie anuală. 

Mai mult, la Constantinopol a acoperit Patriarhia şi a 
înnoit chiliile: la Ierusalim, la Muntele Sinai, la Meteorele de pe 
Stânca Tesaliei, la Tescaviţa, Cuşniţa şi Cuteasca face alte şi alte 
daruri. La Ascalon, în Siria, întăreşte fortul cu o culă înarmată. 

În ţară, Neagoe Basarab face daruri unor mănăstiri, iar 
pe altele le renovează. Aşa se face că acoperă cu plumb Tismana, 
termină Mănăstirea Dealu, ajuta mănăstirile Cotmeana, Vişina, 
Dobruşa, Cozia, aduce icoana Sfântului Gheorghe de la Constan- 
tinopol la Mănăstirea Nucet. 

Tot Neagoe Basarab aduce moaştele Sfântului Nifon, 
Patriarhul Constantinopolului, care a fost şi mitropolit al 
Ungrovlahiei şi care, datorită unui conflict cu domnitorul Radu 
cel Mare, a fost nevoit să părăsească Ţara Românească, murind 
la Mănăstirea Dionisiu în Muntele Athos. Aducerea moaştelor 

lui Nifon, fostul dascăl al lui Neagoe Basarab, este descrisă în 
amănunţime de către acelaşi Gavriil Protul în Viața Sfântului 
Nifon, Patriarhul Constantinopolului, unde arată că moaştele au 
fost aduse din Sfântul Munte cu mare alai şi aşezate la 
Mănăstirea Dealu, deasupra mormântului lui Radu cel Mare, 
făcându-se rugăciuni de iertare şi apoi au fost trimise înapoi la 
Dionisiu într-un chivot de argint aurit, împodobit cu pietre 
preţioase şi cu email, un dar prea frumos al lui Neagoe. 

Drept răsplată, călugării de la Dionistu i-au dat domni- 
torului ca moaşte capul şi mâna Sfântului Nifon, „iar el 
(domnitorul) - spune Gavriil Protul - primi acele daruri cu mare 
bucurie ca şi Moise tablele legii vechi, şi le purta tot cu sine pe 
unde mergea, şi în curte şi în biserică; iară în cale le purta în 
carâtă ca şi Israil racla legii”. 

Momentul culminant, însă, al domniei lui Neagoe 
Basarab, moment cu răsunet peste veacuri, îl constituie, desigur, 
zidirea Mănăstirii Argeş, târnosită cu mult fast la 15 august 
1517. Târnosirea marelui aşezământ a fost prilej de întâlnire a 
mai multor ierarhi ai popoarelor subjugate şi contribuia efectiv la 
întărirea solidarităţii creştine. 

Festivitatea târnosirii era de nedescris. Alături de dom- 
nitorul Neagoe, de doamna Despina, de coconiui lor şi de toţi 
boierii, au participat într-un sobor impresionant: Ieolipt, 
Patriarhul Constantinopolului, patru mitropoliți din Răsărit, 
mitropolitul Macarie al Ungrovlahiei, o mulţime de egumeni de 
la Athos, în frunte cu protosul lor, Gavriil, şi încă alt numeros 
cler din ţară. 

Acelaşi Gavriil Protul notează: „şi dacă sfârşiră dumne- 
zeiasca Liturghie făcu domnul ospăț mare şi veselie tuturor 
oamenilor şi-i dărui pe toţi, pe cei mari şi pe cei Mici, pe săraci şi 
pe văduve... şi tuturor câți li se cădea milă le-a dat”. 

Într-adevăr, Mănăstirea Curtea de Argeş este nu numai O 
simplă ctitorie a unui domnitor; ea este o capodoperă a spiritului 
artistic al poporului român, ea reprezintă resursele fără de sfârşit 
ale poporului nostru, eleganța şi armonia, măiestria şi priceperea 
RI 

Cel ce a luat parte la târnosirea acestei mănăstiri şi 
descrie evenimentul, Gavriil Protul, exclamă: „Şi aşa vom putea 
spune cu adevărat că nu este aşa mare şi sobornică precum 
Sionul pe care îl făcuse Solomon, nici ca Sfânta Sofia care o făcu 
Justinian împăratul, iar cu frumuseţea este mai pe deasupra decât 
acelea”. 

Vizitând biserica, sirianul Pavel din Alep, pe la mijlocul 
sec. XVII, fermecat de frumuseţea ei, o caracteriza ca „un obiect 
de minunăţie a minţii şi fără asemuire printre mănăstirile din 
acest Principat. 

Aşadar, biserica Mănăstirii Argeş constituie şi va 
constitui o mărturie a geniului creator şi iubitor de frumos al 
poporului nostru. Grija deosebită a voievodului pentru acest odor 
al culturii românești se observă citind pe lespedea de piatră aşe- 
zată pe mormântul lui Neagoe Basarab, unde, printre altele, stă 
scris: „Şi rog pe cei ce Dumnezeu îi va îngădui să vie după noi, 
să păstreze acest loc de odihnă şi lăcaş al oaselor mele, ca să fie 
nestricat”. 

Mănăstirea Curtea de Argeş este adevărata coroană a lui 
Neagoe Basarab, aureola pe care timpul n-o umbreşte, mărturia 
cea mai de seamă a preocupărilor sale cultural-religioase. 

Viziunea militară, politică şi culturală pe care Neagoe 
şi-a lăsat-o în lucrarea sa cea mai importantă şi singura în cultura 
românească de acest gen: Învățăturile către fiul său Theodosie, 
contribuie la conturarea personalităţii acestui domn şi la cu- 
noaşterea vremii sale. 

După cum se exprimă un cercetător de seamă din zilele 
noastre (Dan Zamfirescu) «Învățăturile» ne apar, astfel, în 
acelaşi timp ca o operă de instrucţie şi de educaţie religioasă şi 
morală, un breviar de ascetică şi mistică răsăriteană, o antologie 
de texte pedagogice selectate şi aranjate potrivit scopului general 
al lucrării, un tratat de teorie politică a monarhiei bizantine de 
drept divin, un manual original de teorie şi tehnică a guvernării 
autoritare moderne, o sinteză a experienţei şi gândirii 
diplomatice româneşti, o carte de tactică şi strategie militară şi 

una din cele mai autentice şi mai valoroase creaţii literare din 
cultura română”. 

Instrucţia aleasă bisericească îl făcea pe Neagoe Basarab 
să citeze din Sfinţii Atanasie cel Mare, loan Hrisostom, Efrem 
Sirul şi loan Scărarul, utilizând datele Sfintei Scripturi cu o 
uşurinţă uimitoare. „El - zice Nicolae Iorga - este cel dintâi domn 
român pătruns de cultura bizantină”. 

Într-adevăr, Neagoe Basarab a avut o viziune largă, 
respectând moştenirea bizantină, ceea ce reprezenta trecutul, dar 
totodată este principele vremii sale, înnoitor prin legăturile cu 
noua cultură a Renaşterii. Fără să fie luptător cu armele, ca 
Sfântul Ștefan cel Mare, Neagoe Basarab - prin toată această 
bogată şi continuă activitate şi preocupare a sa pentru lumea 
creştină, din Orient şi Balcani - apare ca un luptător al spiritului, 
sprijinind cultura europeană, moştenire a strălucitului Bizanţ. 

În 1521, după 9 ani de domnie, Neagoe Basarab se 
stinge din viaţă, lăsând în urma sa multă lumină, lumină ale cărei 
raze pătrund până la noi cei de astăzi. 

Trupul său a fost depus în gropniţa strălucite: sale 
ctitorii de la Curtea de Argeş. 

Privită în ansamblul şi contextul epocii sale, domnia lui 
Neagoe Basarab poate fi socotită o renaştere spirituală româ- 
nească. Neagoe Basarab a fost un fiu demn de poporul din care 
făcea parte şi pentru a cărui propăşire culturală s-a ostenit atât de 
mult. 

Neagoe Basarab rămâne mereu viu prin ceea ce a lăsat 
posterităţii şi constituie un îndemn pentru generaţiile de azi şi de 
mâine în a sluji acest popor. 


+ Daniel, 


Patriarhul Bisericii Ortodoxe Române 

Sp rmii fascinat de Învățăturile lui Neagoe Basarab 
către fiul său Theodosie! 

Rare sunt popoarele de pe faţa pământului care s-au bucurat 
de un astfel de dar dumnezeiesc. 

La împlinirea a 500 de ani de la urcarea pe tronul Ţării 
Româneşti a Sfântului Voievod Neagoe Basarab, tipărim, în 
premieră, traducerea în limba engleză a versiunii româneşti de la 
Curtea de Argeş a Învăţăturilor, după ediţia din anul 2009, 
apărută la Editura Eparhiei Argeşului şi Muscelului din Curtea 
de Argeş. 

Cuprins de bucurie sfântă pentru darurile făcute de 
Dumnezeu, m-am gândit să fie accesibile Învățăturile lui Neagoe 
Basarab către fiul său Theodosie, prin traducerea în limba 
engleză, pentru ca şi creştinii şi oamenii de cultură din alte ţări să 
aibă acces la această mare carte a credinţei şi culturii mondiale. 
De asemenea, retipărim versiunea românească de la Curtea de 
Argeş, în limba română, pentru bucuria cititorilor vorbitori de 
limbă română. 

Consider că Învățăturile lui Neagoe Basarab către fiul său 
Theodosie, alături de Sfânta Scriptură şi Cartea de Rugăciuni, 
sunt mângâiere pentru cei care doresc să-şi îmbogăţească viaţa 
cu credinţă, cultură şi evlavie. 

Cuvine-se cu adevărat să-l mulțumim din tot sufletul Sfintei 
Treimi pentru purtarea Sa de grijă, ajutându-ne la tot pasul. 

Mulţumiri din inimă aducem Prea Fericitului Părinte 
Patriarh Daniel, care ne-a bucurat cu un Cuvânti nainte la 
această traducere a Învățăturilor lui Neagoe Basarab către fiul 
său Iheodosie, şi pentru încurajarea de a lucra cu osârdie la 
scoaterea acestei cărți fundamentale. 

Mulţumiri cercetătorilor români, Prof. dr. Dan Zamfirescu 
și Acad. Gheorghe Mihăilă, care au tradus şi îngrijit Învățăturile 
lui Neagoe Basarab către fiul său Theodosie, cu un dens aparat 
critic. 

Dorim ca această capodoperă, Învățăturile lui Neagoe 
Basarab către fiul său Theodosie, actuală şi astăzi, să fie bucuria 
inimii noastre, lăudând pe Dumnezeu, Care pe toate le plineşte, 
șI cinstind pe Sfântul Neagoe Vodă Basarab, prin care a lucrat 
Duhul Sfânt! 

NOTĂ ASUPRA EDIŢIEI 


[Drezenta ediţie reproduce Versiunea românească de la 
A Curtea de Argeş, din secolul al XVII-lea. După datele 
existente, originalul slavon din care am reprodus integral, în 
partea a doua a prezentei ediţii, toate fragmentele păstrate, n-a 
circulat în multe manuscrise. O copie care ar putea fi chiar acest 
manuscris, a fost utilizată la traducerea în româneşte, în secolul 
al XVIl-lea, cu siguranţă în timpul domniei lui Şerban 
Cantacuzino şi o dată cu restaurarea Mănăstirii Argeşului, atunci 
când s-au tradus şi cele două pisanii ale mănăstirii, şi Viaţa lui 
Nifon de Gavriil Protul, şi cele două învățături duhovniceşti către 
monahii Varlaam şi loasaf. 

Dovadă este o modificare marginală de la fila 16' trecută în 
versiunea românească, ceea ce ne dovedeşte că acest manuscris 
se păstrase la Argeş. De altfel, tot la Argeş a fost văzut de către 
Vasile Pop, primul nostru bibliograf, un manuscris conținând 
versiunea românească. Acesta scria că „a cetit un manuscris 
românesc care au fost lungă vreme în stăpânirea părintelui Iosif, 
întâiul episcop al Argeşului şi care se zice a fi scris de Neagoe 
Voievod Basarab (...) Lângă acest manuscris era adăugată şi 
biografia patriarhului Nifon, care tot pe acela timp au vieţuit, 
iarăşi româneşte scris, şi care foarte multă lumină revarsă spre 

istoria Ţării Româneşti. Un literator care ar tipări aceste două 
ăi | . e a iz A = 5] 
manuscripturi, foarte mult ar ajuta istoria Ţării Româneşti.” 
A doua copie sigură a originalului slavon a stat la baza 


traducerii greceşti, cunoscută până nu demult într-un unic 


manuscris, la Muntele Athos (Mănăstirea Dionisiu, nr. 221). 

Scriitorul-stilist Emanoil Bucuţa aprecia traducerea de la 
Curtea de Argeş „făcută nu numai cu pricepere, dar cu adevărată 
evlavie, în limba cărților bisericeşti, care trebuie să fi fost şi 
limba Curţii de Argeş în acele depărtate secole”, afirmând că 
prin Învățături „vorbeşte gura strămoşilor, care ne însoțesc pas 
cu pas ... iar autorul lor „nu este numai un stăpânitor de ţară, 
dar şi un filosof. Dă învățături pentru tot poporul şi pentru toate 
secolele. Să ne plecăm genunchii!” 


Editorul 


“1 Vasile Pop, Disertaţie despre tipografiile româneşti în Transilvania şi învecinatele 


[ări de la începuturile lor până în vremile noastre, Sibiu, 1838, Studiu introductiv, 
ediţie, note, rezumat şi indice de Eva Mârza şi lacob Mârza, Editura Dacia, Cluj 
Napoca, 1995, p. 156 

* Emanoil Bucuţa, conferinţa Un voievod filosof, rostită la radio în data de 22 
februarie 1943, tipărită în revista Transilvania, anul 74, nr. 5 din mai 1943, p. 387- 
391 şi apoi în volumul IV din Pierre de Vad, Bucureşti, p. 247-253. A fost reeditat în 
Emanoil Bucuţa, Scrieri II, text stabilit şi note de Lucia Borş-Bucuţa şi Violeta 
Mihăilă, Bucureşti, Editura Minerva, 1977, p. 339-345 

ÎNCEPVRYL ÎNDATĂ VRISOR BYNVYLVI 
CREDINCIOS 1O<AN> NEAGOE, 
DOEVODVL TĂRII VAGROWBAHIEI, 
CAREI AV ÎNVĂȚAT PRE FIIV-SAV 
THEODOSIE VODĂ 


PARTEA DINTÂI. CUVÂNTUL 1 


TA E] ubitu mieu fiiu, mai nainte de toate să cade să 

| ) cinstești și să lauzi neîncetat pre Dumnezeu cel mare 

UL IN Și bun și milostiv și ziditoriul nostru cel înțelept, și 
zioa și noaptea și în tot ceasul și în tot locul. Și să foarte cuvine 
să-l slăvești și să-l mărești neîncetat, cu glas necurmat și cu 
cântări nepărăsite, ca pre cela ce ne-au făcut și ne-au scos 
din-tunerec la lumină (1 Petru 29) și den neființă în ființă. O, 
câtă iaste de multă mila ta, Doamne, și gândul și cugetul tău, 
care ai spre noi oamenii! (Ps. 309) O, mare taină și minunată! 
O, cine va putea spune toate puterile tale și lauda slavei tale! 
Dumnezeu, pentru mila sa cea multă, lăcui întru noi oamenii și 
să arătă noao. Dumnezeu fu în ceriu și om pre pământu și într- 
amândoao desăvârșit. Și pre om și-l făcu fiiu iubit și moștean 
împărățiii sale. O, mare iaste taina înțelepciunii tale Doamne, 
care fu spre noi oamenii! 

Ni dar să mărim pre Dumnezeul nostru și să strigăm din- 
preună cu David, zicând: „Chiuiti lui Dumnezeu, tot pămân- 
tul, slujiți lui Dumnezeu în veselie, intrati înaintea Lui cu 
bucurie și cu veselie și cu curăție. Să știti că acela ne-au 
făcut, iar nu noi, şi acela iaste Dumnezeul nostru și noi 
sântem oamenii Lui și oile pășunii Lui. Întraţi prin poarta 
Lui în ispovedanie, în curțile Lui, în cântări, mărturisiți-vă 
Lui și lăudați numele Lui, că iaste bun și milostiv Domnul și 
sfânt Dumnezeul nostru. Că iaste mila Lui cea mare cu noi 
în veci, și bunătatea Lui cea multă.” (Ps. 99.) Și den nimic 
ne-au făcut de sântem și făcu toate puterile cele făr' de trupuri. 

Dar pentru ce? Numai ca să lăudăm numele Lui, cel ce 
ne-au făcut, Domnul domnilor și Dumnezeul dumnezeilor. 
Adusu-ne-au în arătarea și în slava numelui său cel sfânt, ca să-L 
proslăvească îngerii în ceriurile cele de sus cu numele sfintei și 
începătoarei de viață Troiţă!. Aşijderea au tocmit și firea fiinţii 
noastre ceii omenești și ne-au dat minte și cuvântu şi suflet 
îmbrăcate în trup, și ne-au înfrumusețat cu chip și Cu podoabă și 
ne-au tocmit cu toate dichisile cele bune și ne-au alcătuit trupul 
cu toate mădularele: cu gură, cu urechi, cu picioare, cu ochi și 
cu mâini, ca acestea toate să le întindem și să le lărgim în lauda 
lui Dumnezeu, iar nu spre lucruri spurcate și scârnave și făr' de 
lege, carile nu să cad. 

Drept aceia să cinsitim și să slăvim pre ziditoriul nostru și 
să-i multămim ca celuia ce ne-au făcut și ne-au cinstit. Trup 
ne-au dat, ca cu dânsul să slujim Dumnezeului celui puternic 
și bun și întru nimica să nu lăsăm soarta diavolului? „ vrăjmașul 
lui Dumnezeu și pierzătorul sufletelor noastre. Să nuiă lăsăm 
să ne stăpânească el, ci totdeauna să rugăm pre Dumnezeul 
cel milostiv, pentru că a Lui făptură și zidire sântem. Gură 
ne-au dat ca să o desfacem și să o deșchidem și cu mare glas 
să lăudăm mărirea și puterea Lui, iar nu în cuvinte spurcate și 

în vorbe scârnave, care nu să cad, nici să cuvin, de care apoi 
vom da și seamă la zioa cea mare și înfricoșată a judecății, la 
a doao venire a lui Dumnezeu. Ochi ne-au dat ca să-i rădicăm 
în sus și să vedem slava lui Dumnezeu, cu a căruia poruncă să 
făcură toate, că „acela zise și fură, acela porunci și să zidiră 
(Ps. 324) ceriul, văzduhul, soarile, luna, stelile și altile toate 
câte sântu văzute și nevăzute și să mulțămim lui Dumnezeu, 
făcătoriul și dătătoriul tuturor. Limbă ne-au dat ca să slăvim 
și să trimitem laudă în sus neîncetat numelui său celui sfânt, 
iar nu să o întoarcem spre bârfele și spre cuvinte deșarte, nici 
spre patimile cele drăcești, care sunt trupului cu dulceaţă, iar 
sufletului cu nevoe și cu muncă, nici să grăiești cele ce sunt 
spre aţițarea pohtelor trupești. Că și apostolul zice: „Vorbele 
cele rele strică și putrezescu năravurile cele bune”. (1 Cor. 15932) 
Urechile ni le-au făcut în cap ca cu dânsile să ascultăm și să 
auzim cuvintele lui Dumnezeu şi să păzim toată legea și să iacem 
voia Lui. Mâini ne-au dat ca să le lărgim și să le întindem spre 
înălțimea ceriului și să dăm slavă lui Dumnezeu pentru toate 
făpturile sale și să le lungim spre mila lui. Picioarile ne-au dat, iar 
nu ca altor dihanii, care sântu mute și necuvântătoare și umblă 
pre pământu după cum le iaste firea și voia lor și orîncătro vor 
să să întoarcă, într-acolo să pornescu și mergu. Ci noao să cade 
să pășim și să călcăm dreptu spre cele cerești și cu trupul, și 
cu capul, ca nu cumva să ne lunecăm în lucrurile cele trupești 
și lumești şi putrede şi trecătoare, ci să umblăm pre căile cele 
nevinovate, cum zice fericitul David: „Fericiţi cei nevinovați, 
carei umblă în legea Domnului!” (Ps. 116,) Şi să pășim și să 
stăm spre priveghiarea cea de toată noaptea și mai ales la zilile 
cele mari și la praznicile cele dumnezeești și în toate zilile vieții 
noastre. Să păziți precum iaste legea și obiceiul și să vă feriți 
de toate răotățile și scârnăviile și spurcăciunile și să vă rugați lui 
Dumnezeu cu frică şi cu cutremur, ca să să milostivească spre 

voi. Și lui Hristos să faceți rugăciuni de mulțămire, cu cântări 
pentru toate cele ce ne-au dat, cu rugă curată și cu trup și cu 
suflet neschimbat și neclătit. 

În sfintile și dumnezeeștile biserici, așijderea să aduceți lui 
Dumnezeu jirtvă făr' de sânge și să vă priceștuiți sfintelor şi 
celor făr' de moarte dumnezeeștilor taini ale lui Hristos, care cu 
adevărat sântu trupul și sânaile Fiiului lui Dumnezeu, ca deaca vă 
veți priceștui cu sfântul Lui trup și sânge, să împărățiți cu dânsul 
întru împărățiia Lui cea netrecătoare și viața de veci, precum 
sângur Domnul Hristos au zis: „Cela ce va mânca trupul mieu și 
va bea sângile mieu, fiind vrednic, aceluia eu îi voiu dărui viața 
de veci” (loan 6,,). 


Vezi mila lui Dumnezeu, vezi dragostea Lui cu carea au iubit 
pre noi! Vezi darul Lui cu care ne-au dăruit! Cat iaste de multă 
mulțimea milelor Tale, Doamne! (Ps. 30.,) Că au urcat firea 
noastră cea omenească mai deasupra decât toate puterile cele 
cerești. Dumnezeu s-au înălțat și au șezut pre scaunul mărirei 
puterilor Sale. Iar alte făpturi câte suntu supt ceriu și lucrurile 
ale lui Dumnezeu, toate suntu tocmite și rânduite în treaba și în 
slujoa neamului omenescu: soarile, luna, stelile, văzduhul, vântul, 
ploile, pământul și marea și toate câte-s într-însa. lar pre omul 
făcu-l viețuitoriu și împărat și biruitor tuturor faptelor sale câte 
sântu supt cer, și încă nu numai atâta: ci-l făcu soț și moștean și 
iubit fiiu și-l dărui de fu Dumnezeu și biruitor împărății Sale cei 
cerești, cum iaste scris și zice: „Fiţi sfinți, cum suntu și eu sfânt, 
fiți dumnezei, cum suntu și eu Dumnezeul!” (Levitic 20,4). Și iară 
mai zice: „Eu ziș: toți sunteți dumnezei și fiți fiii Celui de sus, 
iară voi muriți ca oamenii și ca unul din domni cădeți” (Ps. 81,). 


lar domnii în ce chip cad de la Domnul și Dumnezeul lor? 
Cad unii din credință, iară alții din fapte. Deacii ei mor. Că oa- 

menii carii sântu suptu stăpâni, cu trupurile mor domnilor și 
împăraților pământești, iară cu sufletele ei mor lui Dumnezeu, 
daca îi ajunge amarnica moarte și sântu nepocăiți de păcatile 
lor. Că măcar deși zice că „nu iaste după moarte plângere, nici 
în iad tânguială și vaete” (Hrisostom, Despre răbdare), iar cu 
adevărat iaste, și acolo sântu ţipetile cele cu nevoe și suspinile 
și gemetile cele grele și oftările cele amară. Că acolo lăcuescu 
în muncile cele groaznice și fără sfârșit și în focul nestinsu 
totdeauna să află, avându plângere necurmată și nemângâiată, 
și nici de un folos le iaste. 

Dreptu aceia, iubitul mieu fiiu, să fii milostiv tuturor oa- 
menilor și tuturor gloatelor, care ți le va da Dumnezeu pre mâna 
ta, pentru care însuși Domnul Dumnezeul nostru și Mântuitoriul 
lisus Hristos ș-au vărsat sfântul sânge al Său. Și să nu omori 
pre niminea făr' de judecată dreaptă și făr' de ispovedanie, 
ca să nu fii și tu junghiat fără de milă, ca noatenii și ca mieii; 
că sângile omului nu iaste ca sângile vitelor sau ca altor fieri 
sau ca al păsărilor, ci iaste într-alt chip, sânge ales și curățit 
cu sfântul sânge al Domnului nostru lisus Hristos, care l-au 
vărsat pre cruce în cetatea lerusalimului, în zilile lui Pilat de la 
Pont. Ca nu cumva, pentru pripa, să moară ţie cu trupul, iar 
lui Dumnezeu cu sufletul. Că și noi înșine carii suntem, măcară 
domni, măcară bogaţi, măcară săraci, tot greșim lui Dumnezeu 
și sântem vinovați și vom să stăm toți dinpreună la înfricoșata 
judecată a lui Hristos. Că î însuşi Hristos pentru sufletile noastre 
de bună voe a sa s-au dat spre moarte, ca pre noi pre toți să 
ne facă fiii lui Dumnezeu. 


Pilda: Eu ziş: „Toţi sânteți dumnezei și fiii Celui de sus . Tâl- 
cul: Zise Domnul: „Ca un bun, pre toți i-am făcut împărați și 
domni și puternici, iară ei se-au întorsu în lucruri rele și deșarte . 
Pilda: „ar voi muriți ca oamenii . Iâlcul: „lar voi cugetându cele 

pământești, periți . Pilda: „Și ca unul din domni cădeți”. Tâlcul: 
„Și satana era domnul îngerilor, iară pentru trufia lui căzu”. 
Așijderea și fieștece domnu semeţ și nemilostiv va cădea și 
nu să va scula. lar de să va tâmpla domnului să cază, iară apoi 
el să va întoarce și va plânge de căderea sa cu toată inima, are 
Dumnezeu putere să-l rădice; că Dumnezeu iaste judecătoriul, și 
a Lui iaste judecata. Cum iaste zis: „Domnul va judeca marginile 
pământului, ca un drept ce iaste, și va da putere împăraților 
noștri, și va înălța cornul unsului său”(! Regi 2,/). Dreptu aceia 
să nu să laude înțeleptul cu înțelepciunea sa, nici puternicul 
cu puterea sa, nici bogatul cu bogăţia sa. Ci de acestea să să 
laude Cel ce să laudă” (I Regi 2,), măcară de ar fi împărat, 
măcar domnu, măcar biruitor, „tot să cunoască pre Dumnezeu, 
care l-au făcut, și cu frică și cu cutremur să facă judecată pre 
pământu (| Regi 24). „Faceţi pace și rugă cu toți, că fără de 
acestea niminea nu va putea vedea pre Dumnezeu” (Evrei 12 sal: 


Vezi, iubitul mieu, pre împăratul cel mare, care ne-au iubit și 
ne-au făcut şi pre noi împărați pre pământu, ca și pre sine, și-i 
iaste voia să fim și în cer. Şi daca vom vrea noi, vom fi, numai 
să facem bine, și vom fi împărați şi vom împărăți în veci. Însă 
împărățiile și domniile ceste după pământu sântu în mâna Și în 
voia lui Dumnezeu, și în nevoințile noastre cele bune se-au dat. 
lară împărăţiia cea cerească încă iaste în voia noastră și ne-o 
va da Dumnezeu, numai de vom vrea. 

Dară cunoști care iaste împăratul cel mare și puternic? Acela 
iaste împăratu împăraților și domnu domnilor și Dumnezeul 
dumnezeilor, carele biruiaște vii și morții și a făcut toți vecii. 
Pentru aceia dă slavă Celui ce te-au rădicat din pământu 
și te-au făcut lui fiiu și ceriurilor împărat, şi noroadelor și 
oamenilor biruitor mai mare și poruncitoriu, și te-au pus domnu 
pre pământu, să judeci oamenilor pe direptate şi săracilor în 

judecată, cum zice și prorocul grăind: „Doamne, dă judecata ta 
împăratului și direptatea ta fiiului împăratului” (Ps. 7,.). Dară 
de ce împărat grăiaște prorocul? Grăiaște de împăratul Hristos. 
Cunoști că „tot darul cel desăvârșit pogoară de sus, de la Tatăl 
(acov 1,7) și pre împărat, şi pre domnu, și pre preot, și pre tot 
omul carele iaste al lui Dumnezeu. 

Drept aceia să cade fiiului împăratului, carile iaste fiiu lui 
Dumnezeu, să judece direptu, că și judecata a lui Dumnezeu 
iaste, iară alt a nimănui (Deut. 1,„). Și vă plecați suptu puternica 
mâna lui Dumnezeu, cum zice apostolul (1 Petru 5,), ca 
jăcătoriului și împăratului vieţii și al veacului nostru, cu toată 
Îrica și cutremurul, ca într-o vreme să vă înalțe și să trăiţi mult 
pre pământu bun. 

Acum pricepeți, împăraţilor, și vă învățați, toți cei ce judecați 
pământul, lucraţi Domnului cu frică și vă bucurați cu cutremur, 
primiți învățături, ca să nu să mânie cândva Domnul spre voi și 
să periți din calea dreptului, când se va aţâţa de pripă urgiia lui. 
Mâniiaţi-vă și nu greșiți de cele ce gândiţi întru inimile voastre, 
în paturile voastre vă umiliți. Și iară mai zice prorocul: „ție iaste 
lăsat săracul, și meserului tu îi fii ajutoriu”. (Ps. 9s,) Că și fiiul lui 
Dumnezeu săracu fu trimis în lume, cum iaste scris (] loan 4). 
lar ție țe-au dat Dumnezeu împărăţiia într-această lume scurtă. 

Dreptu aceia să cade împăratului și domnului să aibă 
judecată direaptă și nefățarnică, dinpreună și alte bunătăți toate, 
că „cinstea împărătească și domnească judecata iubește , cum 
iaste zis (Ps. 98,). Că împărații cei adeveriți nimica nu fac făr 
de judecată, că cu judecata sântu îndreptători și puternici. lu, 
Doamne, ca un Dumnezeu ai gătit dreptatea Ta și o ai dat-o 
împăraţilor și domnilor, iar adeverinţa o ai împărțitu tuturor 
oamenilor. Judecata și direptatea în lacovu o ai făcut-o (Ps. 
98,). Că Hristos iaste judecătoriu și dreptatea și adeverinţa. Și 
zice: „lacovu iaste sluga mea cea aleasă” (Isaia 44,,). Prorocul 

zice: „Înălțați neîncetatu pre Dumnezeul nostru și vă închinați 
razimului picioarelor Lui” (Isaia 45,). Măcară de ești împăratu, 
măcar domnu, măcară bogat, măcară sărac, tot vă închinați 
razimului picioarelor lui, că iaste sfânt (Ps. 98,), și acela iaste 
domnul și judecătoriul cel înțeleptu și întricoșat și vecinic. Deci, 
de vei judeca pre cineva cu judecată nedreaptă și fățarnică, 
Dumnezeu va fi ție şi oamenilor tăi judecător cu plată, că 
zice: „Eu sântu izbânditoriul și voi izbândi (Deut. 32,,). lară 
prorocul zice: „Jalea și suspinile săracilor le-ai auzit, Doamne, 
gâtirea inimilor lor le-au socotit urechea ta. Judecă săracului și 
smeritului, ca să nu mai adaogă după aceia omul de a să mări 
pre pământu (Ps. 9,„-s). Dreptu aceia, ascultă și ia aminte și 
socotește, să nu mai adaogă omul după aceia a să mai înălta. 
Că iaste zis: „În zadar va fi turburarea celor ce să mărescu (Ps. 
389). lar de vei face judecată fățarnică, tu cugetă cându să va lua 
judecata de la tine și să va da altuia, carile va judeca cu dreptate 
oamenilor lui Dumnezeu. Şi va face izbândă Dumnezeu, precum 
au zis: „și suspinile săracilor nu vor peri până în sfârșit” (Ps. 9,4). 
Că măcară de ești și împăratu sau domnu, iar judecata tot iaste 
a lui Dumnezeu și cu porunca Lui ești pus păstor tu, și tocmitor 
faptelor Lui. Pentru aceia scrie, de zice: „Fraților, judecaţi pe 
direp“// tate și priiatenilor și streinilor și ixdieie mari și celor mici. 
De niminea să nu-ți fie ruşine, că judecata iaste a lui L Dumnezeu” 
(Deut. 1,7). Ci câtă vreme va fi dată pre mâna ta, fie-ți grijă și 
frică de slujba care țe-au dat-o Dumnezeu în seama ta, că nici 
ai adus nimic cu tine într-această lume, nici vei să iai nimic. Ci, 
cum zice dreptul lov: „Gol te-ai născut din pântăcile mâne-ta, 
iar gol te vei duce” (lov 1,,), deaca nu vei fi îmbrăcat cu lucrurile 
cele ce să cad ale bunătății. Că „nimic nu iaste al tău”, cum zice 
apostolul (1 Timotei 6.), ci toate-s ale lui Dumnezeu. lar, deși ai 
tu, nu te lăuda, că de la Dumnezeu le-ai luat, ca să dai schiptrul 
și steagul împărăției și domniei tale cu multă mulțumire, cum și 

împărații cei mai denainte vreme ş-au dat împărăţiile în mâna 
lui Dumnezeu Tatăl, cu multă îndrăznire și cu multă cinste și 
cu mare îndreptare. Și cu împărăţiile lumii aceștii trecătoare au 
dobândit împărățiia cea netrecătoare a ceriului și au luat cununa 
bunătăților din mâinile lui Dumnezeu. Şi să nu ţi să înalță inima, 
nici să te trufești de limbile și de năroadele cele multe, că de la 

Dumnezeu fu dată putere voao și biruință de la Cel-de-Sus. Că 
toată judecata iaste a lui Dumnezeu și Dumnezeu va să judece 
oamenii. Dumnezeu iaste judecătoriu dreptu și tare și îndălungu 
răbdătoriu și nu aduce mânie în toate zilele. Acela iaste milostiv 
și îndelung răbdătoriu și îndurătoriu (Ps. 144,) și au gătit scaunul 
său spre judecată, și iaste gata în toată vremea și în tot ceasul să 
judece lumea cu dreptate și oamenii așijderea. Şi pre cei drepți 
să-i încoruneze, iar pre cei păcătoși să-i muncească. 


Minunat iaste Dumnezeu în faptele sale, că cu mare cinste 
ne cinsti și ne dede minte slobodă și chibzuitoare, și firea 
omenească cea căzută o au înălțat mai pe deasupra îngerilor, 
cum ziș și mai sus, după cuvântul prorocului: „Ce iaste omul, 
că-ți aduseşi aminte de dânsul, sau fiiul omului, că-l cercetași? 

(Ps. 94) 

Vezi câtă dragoste are Dumnezeu cătră oameni și ce făcu 
pentru dânșii? Făcu toate văzutelor și nevăzute<le> și pentru 
dânsul să făcu om. Acestea toate pentru dragostea noastră le 
făcu, și noi fiind periți pentru greșala noastră, el iar ne înnoi. 
Acestea! toate le socotește prorocul și ni le arată zicând: „Ce 
iaste omul?” Cum ai zice, omul iaste o nimica, numai ce iaste 
slăbiciune și urgie și neputinţă. lar mila lui Dumnezeu vezi 
câtă iaste de mare, că de lucrurile cele ce jăcu pentru dânsul 
să miră prorocul şi zice: „Ce iaste omul, de ai făcut atâtea 
măriri pentru dânsul?” Cunoaște dar că câte sântu văzute și 


nevăzute, toate sunt făcute pentru dânsul. Pentru dânsul fu 

făcută vremea de la Adam pân! la venirea lui Hristos; pentru 
dânsul fu făcut raiul; pentru dânsul împărătiia ceriului, 

pentru dânsul judecățile și caznele și minunile, bunătătile 
și legile; pentru dânsul fiiul lui Dumnezeu fu om. Cine ar 
putea spune cele ce au făcut pentru dânsul și cele ce vor să 
fle!7 Acestea toate le socotește prorocul și zice: „Ce iaste 
omul de s-au învrednicit a atâtea bunătăți, dar, și cinste?” 
Că de ar vrea cineva să știe adeverit și să cunoască câte 
au fost pentru dânsul şi câte va să ia după acestea, el s-ar 
umplea de frică și de mirare. Deci, ia aminte, să știi câtă grijă 
are Dumnezeu pentru oameni, că zice prorocul: „Cu putine 
oarece l-ai mai micșorat decât îngerii?” (Ps. 8,) Aici zice 
prorocul și grăiaște această micșorare, pentru că cu putine 
oarece au mai micșoratu Dumnezeu pre omu decât pre 
ingerii, pentru greșala și călcarea ce greși dentâi strămoșul 
nostru Adam în rai. Dar cu ce l-au micșorat puținel decât pre 
îngeri Micșoratu-l-au cu moartea. „Cu slavă și cu cinste l-ai 
cununat (Ps. 8;). Slava o socotește prorocul măriia ceia ce 
o au luat întâi, iar cinstea ce o au luat Dumnezeu, iar care 
va să o ia după a doao venire a lui Hristos. Că dintâi i-au zis 
Dumnezeu: „Toate fierile pământului și pasările ceriului și 
peștii mării să să înfricoșeze și să să teamă de voi, şi voi să 
le stăpâniți” (Facerea 9,). Apoi iar au zis: „Să călcați șarpele 
și scorpiia” (Luca 10,9). 

Însă acum să lăsăm cele vechi și de dă multu și să 
căutăm spre ceste de acum, că slava și cinstea cea mare 
din legea cea noao iaste, când ai cap pre Hristos, cându 
din trupu Lui te priceștuești, cându ești frate și moștean și 
întocma cu dânsul, cându ai cinste mai mare decât Moisi, 
cum zice fericitul Pavel (II Cor. 3,319, nu ca cum își acoperea 
Moisi fața obrazului, că cel înălțat nu să înalță de această 
slavă în slavă înălțătoare; pentru această slavă spune pro- 

AT ÎNVETATVRA, ASEMENE 
CESTI ALA 


Pg] u adevărat, ale rădăcinii cei bune sunt și odraslele, 
|| și din curtea cea sfântă și fii sfinți vor ieși, și de nu 
ÎN. Z/|va fi cetatea împăratului sfântă, nici fii nu vor ieși 
sfinţi. Ce, 'cala ce iaste de dar, dar să i se dea; cela ce iaste de 
mertic, mertic să i se dea; cela ce iaste de cinste, cinste să i se 
dea; cela ce iaste de miluit, să-l miluiești; și cine iaste de a-i fi 
ieftin, ieftin să-i fie. Ce tu, fiind luminat, și fii tăi sunt luminați; 
tu fiindu iubitoriu de Hristos, şi fiii tăi vor fi iubitori de Hristos. 

Preaiubitul mieu loasafe, tu ai fost lumina ochilor miei și 
lumânarea cea prea luminată a inimii mele. O învăţătură oarece 
mi-ți scrisesem să te înveţi de la mine; ce Domnul nostru lisus 
Hristos să mi te priimească și să mi te înveţe, cu ugodnicii săi, 
întru împărăţiia ceriului. Deci această învățătură acum eu n-am 
cum o trimite, ci o voi trimite unde-ți va zăcea trupul. 

Și iar voi, sfinți părinți, cari [vă] veți afla a lăcui la acel loc, 
una, pentru voia Domnului nostru, lui lisus Hristos, alta, pentru 
voia voastră, am arijă a milui acolea și a întări, ca să nu zacă 
acel trup sângur. Și oare ce va trebui la acel loc, măcar odăjdii, 
măcar bucate, măcar fieştece, eu am a mă osteni ca se aibă 
acel loc de toate den destul. 

